 Daniel Daianu (BNR): Pana la Euro avem de aparat Leul Ads Actualitate Politic Business Sport Life Show Login Arhiva Bani euro Daniel Daianu (BNR): Pana la Euro avem de aparat Leul Vineri, 01 Februarie 2019, ora 13:17 2696 citiri Exista dezideratul conturat politic ca, pana la jumatatea deceniului ce vine, Romania sa adere la zona euro (ZE); se aduc in acest sens argumente de ordin economic, politic si geopolitic Asemenea argumente se regasesc in Raportul de fundamentare a aderarii la ZE, care a fost elaborat sub indrumarea Comisiei Nationale formate la inceputul anului trecut Aderarea la zona euro presupune o moneda nationala cat mai solida , care sa aiba radacini intr-o economie robusta si politici bine chibzuite Este iluzoriu sa credem ca aderarea se poate face mizand pe clementa externa si ignorand reguli de buna administrare a economiei, lectii ale istoriei economice, ale crizei din ZE Teze de baza Exista teze de baza promovate in raportul mentionat, ce merita sa fie enuntate, nu in cele din urma fiindca politica monetara (si de curs de schimb) a BNR este discutata intens in sfera publica in aceasta perioada Astfel: - Aderarea la zona euro implica intrarea economiei in regimul mecanismului de schimb 2 (MCS2) cu cel putin 2 ani inainte Acest mecanism implica stabilirea unei paritati centrale a leului fata de euro Intrarea in MCS2 nu este mai putin exigenta decat aderarea propriu-zisa la ZE in privinta conditiilor de robustete economica; - Consolidarea bugetara, alias deficite bugetare mici si cresterea veniturilor fiscale, este conditie necesara pentru asigurarea robustetei economiei, a rezistentei la socuri adverse; Ads - Controlul deficitelor externe, adica deficite de cont curent relativ mici si usor finantabile, este de asemenea o conditie obligatorie Este aproape o "lema" a functionarii ZE ca economiile ce nu au grad adecvat si sustenabil de competitivitate sufera (mai cu seama ca ZE are propriile insuficiente de design si politici); tot aici este de subliniat importanta masurilor macroprudentiale, care sa atenueze dinamici tip "avant-prabusire" ale creditarii; - Este nevoie de un sistem financiar bine capitalizat si cu stoc mic de credite neperformante, cu modele de afaceri ce furnizeaza economiei credite pentru dezvoltare Un numitor comun al cerintelor evocate mai sus este "robustetea" economiei, care conduce la ideea de convergenta reala si structurala, competitivitate Oricum, deficitele mici (interne si externe) si sanatatea sistemului financiar sunt conditii necesare pentru a intra in MCS2 (inclusiv in Uniunea Bancara) si apoi in ZE Ai zice ca cele mentionate mai sus sunt de bun simt Insa vedem cat de ambitios devine obiectivul de aderare la ZE in raport cu calendarul tintit Sunt de avut in vedere aici cadenta pasilor de consolidare bugetara in cativa ani (pentru a ajunge la un deficit structural de sub 1,5% din PIB la momentul intrarii in MCS2, de la peste 3% acum), nevoia de a controla dezechilibrele externe, convergenta nominala (inflatie, curs de schimb, dobanzi etc) Ads Caracteristicile economiei noastre Pentru a judeca temeritatea obiectivului, se cuvine sa reliefam caracteristicile economiei noastre ca economie emergenta si care sugereaza dilemele cu care se confrunta BNR - Leul nu este moneda de rezerva (cum sunt USD, euro, chiar lira sterlina), ceea ce ingreuneaza functia bancii centrale drept "imprumutator de ultima instanta" (lender of last resort) Ceea ce isi permit Fed-ul, BCE, Banca Angliei, Banca Japoniei, Banca Elvetiei nu isi permite BNR - Nu se poate emite moneda locala (leul in cazul de fata) fara a tine cont de implicatii privind cursul de schimb, stabilitatea economiei; - Regimul de curs de schimb la noi este de "flotare controlata", care a ajutat economia in momente mai dificile, cand a fost nevoie de corectie a dezechilibrelor pentru a se evita o criza de balanta de plati (cum s-a intamplat acum cca un deceniu, cand s-a facut apel la sprijin financiar extern cum au facut Ungaria si tarile baltice) Ads Mentionarea regimului de flotare controlata nu este intamplatoare, avand in vedere ca se aduce in discutie ideea "consiliului monetar"/CM (practicat inca in Bulgaria sau in tarile baltice pana la aderarea la ZE) ca formula de a asigura stabilitatea cursului Dar un regim de CM ar obliga o corectie cvasi-instantanee a deficitului bugetar spre zero Si ar implica, totodata, mai ales daca tintim intrarea in MCS2, controlul sever al dezechilibrelor externe Altfel spus, devine o naivitate credinta ca un CM ar fi calea magica de acces la MCS2 si ZE Presiunile pe leu In lumina si a celor schitate mai sus, se impun unele consideratii: - Injectii de lichiditate ale BNR care sa mentina dobanzi scazute pe piata monetara nu numai pe termen scurt (deci la 3 si 6 luni fata de rate overnight si la 1 saptamana) in jurul pragului de 2% (ce este reper pentru taxa pe active financiare din Ordonanta 114) si care ar fi in dezacord cu mersul inflatiei, cu asteptari inflationiste, cu prime de risc revelate de piete financiare, ar inrautati starea leului, ar induce o presiune spre depreciere considerabila, ar expune leul speculatiilor; Ads - Riscul mare ar fi pierderea increderii in moneda nationala, care s-ar vedea in "fuga" spre euro si alte valute de rezerva; aceasta fuga nu priveste numai nonrezidentii (care detin cca 19% din titlurile guvernamentale), dar si cetatenii, firmele din Romania - Instabilitarea leului (a nu fi confundata cu o anume volatilitate) ar obliga la interventii masive de aparare, prin inasprirea conditiilor monetare si la nevoie, prin cheltuire de rezerve valutare; - Cresterea puternica a ratei de politica monetara si inasprirea conditiilor monetare pentru a preveni un atac pe leu ar afecta costul creditelor in toata economia si ar avea impact sever asupra stabilitatii financiare - De aceea, asocierea dimensiunii taxei din Ordonanta 114 de ROBOR (ce este reper al conditiilor pe piata monetara interna) este o masura neinspirata (nota bene: si in tarile cu care ne comparam adesea - Ungaria, Polonia, Cehia - exista rate analoge ROBOR-ului romanesc) - Asocierea mentionata afecteaza mecanismul de transmisie si flexibilitatea politicii monetare; Ads - Pot exista evaluari diferite privind activitatea bancilor, cu bune si mai putin bune Dar cu stabilitatea financiara nu este de facut experimente Ultimele afirmatii indica o dilema cu care s-a confruntat BNR in articularea conduitei de politica monetara Anul 2018 s-a incheiat bine in ce priveste dinamica inflatiei si a validat o conduita ce nu a suprareactionat la "cocoasa" din vara (cu inflatie de peste 5%) - a se vedea textul meu " Suprataxa si politica monetara ", Blog BNR, ian 2019) Erau nu putini analisti care indemnau Banca Nationala sa suie dramatic rata de politica monetara, sa inaspreasca conditiile ignorand parca contextul european si pietele financiare integrate, diferentiale de randament, impactul pe care o crestere excesiva a ratelor de dobanda il poate avea asupra stabilitatii financiare Dar lupta impotriva inflatiei si stabilitatea economiei reclama un policy-mix echilibrat, care sa nu puna presiune pe leu; este un laitmotiv al minutelor sedintelor de CA al BNR, formulat mai mult sau mai putin explicit si in alte documente ale Bancii Centrale Problema deficitelor Face parte din nucleul dur al analizei macroeconomice, indiferent de persuasiune, de filosofie economica, ca deficitele externe in crestere, ce nu au finantare autonoma deplina, devin periculoase La noi au crescut deficitele externe vizibil in ultimii ani si finantarea nu mai este exclusiv autonoma; in timp ce Ungaria, Cehia si Polonia, de exemplu, au deficite de cont curent nesemnificative, chiar surplusuri Problema in cazul Romaniei nu este legata atat de "stocuri", ci de fluxuri - in sensul ca, de pilda, datoria publica de cca 36% din PIB este relativ mica, dar deficitul bugetar este mare, avand in vedere faza ciclului economic, iar deficitele externe sunt in crestere A cere deci BNR sa "gestioneze" dobanzile mici pe piata monetara asigurand totodata stabilitatea cursului nu este rezonabil Cand se arata cu degetul la rezerva considerabila a bancii centrale merita sa se mediteze la un aspect: la un run/atac sever si prelungit pe o moneda ce nu este de rezerva, cand o economie prezinta vulnerabilitati, rezervele bancii centrale ar trebui sa acopere nu numai numerarul din economie pentru protectie Altminteri, masa monetara s-ar comprima mult prin demultiplicare drastica, cu impact sever asupra activitatii economice In politicile practicate, a fi virtuos, chiar virtuoz, poate inseamna a nu gresi in mod flagrant Dar si corectarea unor masuri cu efecte riscante, chiar nefaste, este o virtute daca se face la timp, ca ilustrare de responsabilitate Sedinta din 4 februarie a Comitetului National de Supraveghere Macroprudentiala este un prilej de a discuta in mod serios probleme reale si de a gasi calea pentru solutii adecvate, limitarea unor stricaciuni posibile Si BNR si MFP au avut declaratii in acest sens Cu cat sfarsesc mai repede incertitudinile privind bugetul pentru anul acesta, forma finala a Ordonantei 114, cu atat mai bine Leul trebuie sa fie aparat, intarit, pana la adoptarea euro Iar a apara leul inseamna sa avem consolidare bugetara (deficit in descrestere si crestere de venituri fiscale), sa controlam deficitele externe, sa avem un sistem financiar solid, sa facem reforme ce maresc competitivitatea economiei PS Acum cateva decenii Francois Mitterand a castigat alegerile prezidentiale cu o platforma ce vorbea despre "un franc puternic" (un franc fort) Pietele financiare au aratat Frantei ca fara deficite mici nu pot fi evitate atacuri speculative Mai ales cand reperul pentru Franta era Germania Federala Romania nu este Franta Cu atat mai mult, disciplina bugetara, controlul dezechilibrelor externe sunt necesare pentru apararea leului, pentru a face demersul de aderare la ZE credibil Daniel Daianu Textul a fost publicat initial pe www opiniibnr ro Ads Scrie pe Ziare Com Citeste si: USR cere demisia șefului AEP după ce a fost trimis în judecată pentru abuz în serviciu USR a anunţat, luni, prin vocea purtătorului de cuvânt Ionuţ Moşteanu, că îi cere demisia şefului AEP, Costantin Mituleţu Buică, trimis în judecată pentru abuz în serviciu, în cazul De ce nu-l va demite premierul Ciucă pe plagiatorul Florin Roman: ”Ar crea un precedent nedorit” Noul ministru al Inovării, Cercetării și Digitalizării, Florin Roman, a stârnit revolta opiniei publice după ce a ieșit la iveală că și-a plagiat lucrarea de disertație Premierul Ciucă # Romania aderare zona euro , # Romania zona euro opinie Ne puteți urmări și pe pagina noastră de Facebook sau pe Google News Sursa: Ziare com Comentarii Adauga primul comentariu Parteneri Ziare Com Adevarul ro Romania este singura tara din Uniunea Europeana care se afla in "scenariul verde" COVID a1 ro Zannidache, roast plin de sinceritate la iUmor: "Mama, gluma asta mi-e frica sa o fac!" ObservatorNews ro "De ce sa traga, e criminal? A omorat oameni?" Familia soferului fugar din Tulcea il apara, desi un copil de 13 ani a cazut victima nevinovata Ads Top stiri din Business Lacăt pe ușa operatorilor economici care încalcă repetat măsurile anti-COVID Legea a fost promulgată de președinte Salariul mediu net a crescut în octombrie cu 27 lei comparativ cu luna precedentă Top trei produse care i-au ars pe români la buzunare: s-au scumpit și cu 50% Care este singura ieftinire Rata anuală a inflaţiei a coborât ușor în luna noiembrie Se menține însă la o valoare extrem de ridicată Bitcoin a revenit duminică la valoarea de peste 50 000 de dolari pe unitate Ce sunt și cum sunt clasificate dividendele Motivul pentru care companiile mari pot fi printre cei mai buni plătitori Toate stirile din Business Ads Ads Urmărește-ne pe: Hidroelectrica Banii tai Afaceri Bani Preturi Taxe Impozite Locuri de munca Casa Auto Internet si Tehnologie Fonduri Economie Mediu Elon Musk Mugur Isarescu Anca Dragu Paliu Bogdan Olteanu Achim Irimescu Sebastian Vladescu Florin Georgescu Aura Carmen Raducu Apple Volkswagen Constantin Stroe Abonare breaking news Toggle Abonare la stiri din Actual Toggle Business Toggle Sport Toggle Life Toggle Dark mode Toggle Mareste fontul Comunitate Platforma pentru solutionarea litigiilor Sitemap Termeni si conditii Politica de confidentialitate Politica de cookie Setari confidentialitate Contact Urmareste-ne pe: Aboneaza-te la notificarile Ziare com: Breaking News Toggle Actual Toggle Business Toggle Sport Toggle Life Toggle Nu multumesc! Ok, ma abonez! Pentru a va abona la notificarile Ziare Com apasati butonul de sus Allow sau Permite &times; Orase selectate: Selecteaza si alte orase de mai jos Inchide Salveaza &times; Login Username: Parola: Mi-am uitat parola Creeaza cont &times; Reguli de votare 1 S-a mai votat de pe acest ip - La multe companii, la dispozitia angajatilor este pusa o singura adresa de ip Este posibil ca un coleg de-al dvs sa fi votat deja acest comentariu In aceste conditii, exista o solutie pentru a putea vota: va faceti un cont, deveniti membru al comunitatii Ziare com si votati, logat, orice comentariu doriti 2 Vreti sa votati propriul comentariu - Pentru o evaluare cat mai obiectiva a comentariilor, cei care posteaza nu-si pot vota propriul comentariu Inchide 